Tiltale for overtrædelse af straffelovens § 124, stk. 1, jf. § 89, knivlovens § 7, stk. 1 og 2, jf. § 1, jf. straffelovens § 89 samt våbenlovens § 10, stk. 1, jf. stk. 2, jf. § 2, stk. 1, jf. § 1, stk... Vis mere
Ret: Retten i Sønderborg (1. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;
Forbrydelser mod offentlig myndighed;
Våben, eksplosiver og fyrværkeri;

/

 

RETTEN I SØNDERBORG

D O M

afsagt den 10. juni 2020

Rettens nr. K01-3055/2020
Politiets nr. 3300-84174-00497-19

Anklagemyndigheden
mod
Tiltalte
født Dato 1980

Der har medvirket domsmænd ved behandlingen af denne sag.

Anklageskrift er modtaget den 18. oktober 2019. Tillægsanklageskrift nr. 1 er
modtaget den 11. maj 2020.

Tiltalte er tiltalt for overtrædelse af

1.
våbenlovens § 10, stk. 1, jf. stk. 2, jf. § 2, stk. 1, jf. § 1, stk. 1, nr. 5 jf.
våbenbekendtgørelsens § 59, stk. 4, jf. § 18, stk. 1, nr. 3, jf. straffelovens §
89
ved den 25. maj 2019 kl. 09.30 i Åbenrå Arrest, Haderslevvej 1A i Aabenraa,
som indsat, uden politiets tilladelse og under skærpende omstændigheder at
have besiddet en CS-gasspray.

2.
straffelovens § 124, stk. 1, jf. § 89,
ved den 24. oktober 2019 ca. kl. 16.45 fra Aabenraa Arrest, Haderslevvej 1 i
Aabenraa, som anholdt eller fængslet at være flygtet fra stedet.

3.
knivlovens § 7, stk. 1 og 2, jf. § 1, jf. straffelovens § 89,
ved den 30. januar 2020 ca. kl. 01.00 ud for Siciliensgade 2 i København S
på offentligt tilgængeligt sted, uden anerkendelsesværdigt formål og som
flere gange tidligere straffet for overtrædelse af knivlovens § 1 og
dagældende våbenlovs § 4, stk. 1 at have besiddet en foldekniv.

Påstande

Anklagemyndigheden har nedlagt påstand om fængselsstraf.

Std 75284



/

side 2

Anklagemyndigheden har endvidere nedlagt påstand om konfiskation af en
CS-gasspray og en foldekniv, jf. straffelovens § 75, stk. 2, nr. 1.

Tiltalte har nægtet sig skyldig i forhold 1 og 3 og erkendt sig skyldig i for-
hold 2.

Tiltalte har ikke protesteret mod konfiskationspåstanden.

Sagens oplysninger

Der er afgivet forklaring af Tiltalte og af Vidne 1, Medarbejdernummer 1,
Aabenraa Arrest, samt Vidne 2, Medarbejdernummer 2, Aabenraa Arrest.

Forklaringerne er lydoptaget og gengives ikke i dommen.

Der har været forevist video- og fotomateriale vedrørende sagens forhold 2.

Tiltalte er tidligere straffet adskillige gange for overtrædelse af våbenlovgiv-
ningen og er endvidere tidligere straffet for overtrædelse af straffelovens §
124, stk. 1 ved:

· Retten i Hillerøds ankedom af 6. november 2008 med fængsel i 7 år og
indrejseforbud for bestandigt for overtrædelse af blandt andet
våbenlovens § 10, stk. 2, jf. § 2, stk. 1, jf. § 1, stk. 1, nr. 1 og 2.

Dommen er anket den 6. november 2008.

· Østre Landsrets dom af 11. juni 2009 med fængsel i 8 år og
indrejseforbud for bestandigt for overtrædelse af blandt andet
våbenlovens § 10, stk. 2, jf. § 2, stk. 1, jf. § 1, stk. 1, nr. 1 og 2.

· Retten i Horsens ankedom af 22. oktober 2010 med fængsel i 40 dage
for overtrædelse af blandt andet straffelovens § 124, stk. 1.

Dommen anket den 22. oktober 2010.

· Vestre Landsrets dom af 29. april 2011 med fængsel i 40 dage for
overtrædelse af blandt andet straffelovens § 124, stk. 1.

· Københavns Byrets dom af 28. maj 2014 med fængsel i 7 måneder for
overtrædelse af blandt andet straffelovens § 124, stk. 1,
våbenbekendtgørelsens § 57, stk. 4, jf. § 16, stk. 1, nr. 11 og våbenlovens
§ 10, stk. 2, jf. § 4, stk. 1.

· Retten i Roskildes ankedom af 6. august 2015 med fængsel i 10
måneder for overtrædelse af blandt andet våbenlovens § 10, stk. 2, jf. §
4, stk. 1.



/

side 3

Dommen anket den 18. august 2015.

· Østre Landsrets dom af 2. november 2015 med fængsel i 10 måneder
og bøde på 8.500 kr. for overtrædelse af blandt andet våbenlovens § 10,
stk. 2, jf. § 4, stk. 1.

· Københavns Byrets dom af 5. januar 2017 med fængsel i 10 måneder
for overtrædelse af blandt andet våbenbekendtgørelsens § 57, stk. 4, jf.
§ 16, stk. 1, nr. 3, nu § 59, stk. 4, jf. § 18, stk. 1, nr. 3.

· København Byrets ankedom af 7. august 2018 med fængsel i 1 år,
bøde på 8.500 kr., førerretsfrakendelse i 3 år fra endelig dom og
indrejseforbud for bestandigt for overtrædelse af blandt andet
knivlovens § 7, stk. 2, jf. stk. 1, jf. § 1, våbenlovens § 1, stk. 1, nr. 5,
jf. våbenbekendtgørelsens § 59, stk. 4, jf. § 18, stk. 1, nr. 3. 
 
Dommen anket den 14. august 2018.

· Østre Landsrets dom af 7. januar 2019 med fængsel i 1 år, bøde på
8.500 kr., førerretsfrakendelse i 3 år og indrejseforbud for bestandigt
for overtrædelse af blandt andet knivlovens § 7, stk. 2, jf. stk. 1, jf. § 1,
våbenlovens § 1, stk. 1, nr. 5, jf. våbenbekendtgørelsens § 59, stk. 4, jf.
§ 18, stk. 1, nr. 3.

Af betydning for sagen er tiltalte endvidere straffet ved:
· Retten i Sønderborgs ankedom af 12. september 2019 med fængsel i 1

år og 2 måneder og indrejseforbud i 12 år for overtrædelse af
udlændingelovens § 59 b, stk. 2.

Dommen anket den 12. september 2019.

· Vestre Landsrets dom af 10. marts 2020 med fængsel i 1 år og 6
måneder og indrejseforbud i 12 år for overtrædelse af
udlændingelovens § 59 b, stk. 2.

Rettens begrundelse og afgørelse

Forhold 1
Efter tiltaltes egen forklaring om, at han pakkede tasken i Polen og tog af-sted
mod Danmark, sammenholdt med Vidne 1's, Medarbejdernummer 1,
forklaring om, at CS-gassprayen blev fundet i tiltaltes taske, da til-talte var
ankommet til Aabenraa Arrest, findes tiltalte skyldig i forhold 1.

Forhold 2:
Efter tiltaltes erkendelse, sammmenholdt med den foreviste video og Vidne
2's, Medarbejdernummer 2, forklaring om, at hun kunne genkende



/

side 4

tiltalte, da han flygtede over muren, finder retten det bevist, at tiltalte er skyl-
dig i forhold 2.

Forhold 3:
Efter tiltaltes egen forklaring om, at han netop havde købt kniven, og lagt
denne i sin jakkelomme, da han blev visiteret af politiet, finder retten det be-
vist, at tiltalte var i besiddelse af den i anklageskriftet nævnte foldekniv på of-
fentligt tilgængeligt sted.

Tiltalte har forklaret, at han havde købt kniven til fiskeri, men var ikke i be-
siddelse af andet fiskegrej den pågældende dag.

Tiltaltes forklaring om, at kniven skulle benyttes til et anerkendelsesværdigt
formål i form af fiskeri, må, henset til at tiltalte ikke fandtes i besiddelse af
andre fiskeriartikler, og at tiltalte ikke nærmere har kunnet bevise, at kniven
skulle anvendes til fiskeri, tilsidesættes, hvorefter tiltalte findes skyldig i at
have været i besiddelse af den nævnte foldekniv på offentligt tilgængeligt sted
uden anerkendelsesværdigt formål.

Straffen fastsættes som en tillægsstraf efter straffelovens § 89 til Vestre
Landsrets dom af 10. marts 2020 til fængsel i 5 måneder, jf. våbenlovens § 10,
stk. 1 jf. stk. 2, jf. § 2, stk. 1, jf. § 1, stk. 1, nr. 5, jf. våbenbekendtgørel-sens §
59, stk. 4, jf. § 18, stk. 1, nr. 3, straffelovens § 124, stk. 1, knivlovens § 7, stk.
1 og 2, jf. § 1.

Retten har ved strafudmålingen lagt vægt på, at tiltalte tidligere er dømt ad-
skille gange for overtrædelse af våbenlovgivningen, ligesom tiltalte tidligere
er dømt for overtrædelse af straffelovens § 124, stk. 1.

Retten tager påstanden om konfiskation til følge, jf. straffelovens § 75, stk. 2,
nr. 1.

Thi kendes for ret:

Tiltalte skal straffes med en tillægsstraf på fængsel i 5 måneder.

Hos tiltalte konfiskeres en foldekniv og en CS-gasspray.

Tiltalte skal betale sagens omkostninger.

Dommer



/





/